รายชื่อกลุ่มบริษัทและธุรกิจในเครือจีเอ็มเอ็ม แกรมมี่

บทความนี้รวบรวมรายชื่อกลุ่มบริษัทและธุรกิจในเครือบริษัท จีเอ็มเอ็ม แกรมมี่ จำกัด (มหาชน) ซึ่งปัจจุบันปรับรูปแบบการประกอบธุรกิจจากบริษัทที่มีการประกอบธุรกิจทั่วไป เป็นบริษัทที่ประกอบธุรกิจโดยการถือหุ้นในบริษัทอื่น โดยไม่มีการประกอบธุรกิจอย่างมีนัยสำคัญเป็นของตนเอง แต่ดำเนินกิจการผ่านบริษัทย่อยและบริษัทร่วมที่ประกอบธุรกิจหลัก ปัจจุบันจำแนกธุรกิจหลักออกเป็น 3 กลุ่ม ได้แก่ ธุรกิจเพลง, ธุรกิจสื่อ และธุรกิจโฮมช้อปปิ้ง นอกจากนี้ยังมีธุรกิจอื่น ๆ ที่ไม่ได้เป็นธุรกิจหลัก เช่น ธุรกิจภาพยนตร์ ธุรกิจสถานีโทรทัศน์ผ่านดาวเทียม และอื่น ๆ

**ธุรกิจเพลง**
ธุรกิจเพลงและธุรกิจที่เกี่ยวเนื่องกับเพลง จีเอ็มเอ็ม แกรมมี่ เป็นผู้ครองตลาดเพลงเป็นอันดับ 1 ของตลาดเพลงในประเทศไทย (ร้อยละ 70) ภายใต้โมเดล “การให้บริการเพลงแบบครบวงจร” (Total Music Business) ซึ่งประกอบด้วย ธุรกิจสินค้าเพลง และลิขสิทธิ์ ธุรกิจดิจิตอล คอนเทนต์ ธุรกิจโชว์บิซ และธุรกิจบริหารศิลปิน มีบทเพลงที่ถูกสร้างสรรค์โดยแกรมมี่มาแล้วมากกว่า 198,327 เพลง ปัจจุบันอยู่ภายใต้การดูแลโดย บริษัท จีเอ็มเอ็ม มิวสิค จำกัด (มหาชน) ซึ่งได้รับโอนธุรกิจเพลงมาจากจีเอ็มเอ็ม แกรมมี่ เมื่อวันที่ 1 กันยายน พ.ศ. 2566 และปัจจุบันเป็นบริษัทย่อยที่ประกอบธุรกิจหลักที่ไม่ใช่บริษัทจดทะเบียนในปัจจุบันของจีเอ็มเอ็ม แกรมมี่ ซึ่งมีแผนจะดำเนินการระดมทุนสาธารณะโดยการเสนอขายหุ้นครั้งแรกให้แก่สาธารณชน และเข้าจดทะเบียนในตลาดหลักทรัพย์แห่งประเทศไทยในอนาคต บริหารงานโดย ภาวิต จิตรกร ประธานเจ้าหน้าที่บริหาร และฟ้าใหม่ ดำรงชัยธรรม ประธานเจ้าหน้าที่การตลาด

**ค่ายเพลง**

**บริษัทจัดจำหน่าย**
 GRAMMY BIG
** GMM SHOPS

**ในอดีต**
 บริษัท เอ็มจีเอ จำกัด (MGA) 
** ร้าน อิมเมจิน

**บริษัทบริหารลิขสิทธิ์**- บริษัท จีเอ็มเอ็ม มิวสิค พับลิชชิ่ง อินเตอร์เนชั่นแนล จำกัด
** บริษัท คลีน คาราโอเกะ จำกัด (แกรมมี่คาราโอเกะ)
** บริษัท จี ไอ พี เมเนจเม้นท์ จำกัด

**บริษัทจัดการแสดงและคอนเสิร์ต**
 บริษัท จีเอ็มเอ็ม ไลฟ์ จำกัด (GMM Live)- บริษัท เอไทม์ โชว์บิซ จำกัด

**งานบริหารศิลปิน**
 อาราทิส (Aratist)

**ธุรกิจสื่อ**
จีเอ็มเอ็ม แกรมมี่ เป็นหนึ่งในบริษัทสื่อครบวงจรที่ใหญ่ที่สุดในประเทศไทย แต่ปัจจุบันได้แยกกลุ่มธุรกิจสื่อ โทรทัศน์ และวิทยุ ไปอยู่ภายใต้การบริหารของกิจการร่วมค้า บริษัท เดอะ วัน เอ็นเตอร์ไพรส์ จำกัด (มหาชน) เป็นหลัก โดยมีการบริหารดังนี้

**กลุ่มธุรกิจของกิจการร่วมค้า**
บริษัท เดอะ วัน เอ็นเตอร์ไพรส์ จำกัด (มหาชน) เป็นบริษัทบริหารสถานีโทรทัศน์ ผลิตสื่อ และบริหารนักแสดง โดยมีผู้บริหารหลักคือ บอย - ถกลเกียรติ วีรวรรณ ประธานเจ้าหน้าที่บริหารกลุ่ม
จีเอ็มเอ็ม แกรมมี่ ได้ก่อตั้ง บริษัท จีเอ็มเอ็ม เอชดี ดิจิทัล ทีวี เทรดดิง จำกัด ขึ้นในปี พ.ศ. 2556 โดยบริษัทถือหุ้นจดทะเบียน 100% เพื่อส่งบริษัทย่อยเข้าร่วมการประมูลโทรทัศน์ระบบดิจิทัล หลังประมูลและโทรทัศน์ช่องดังกล่าวเริ่มออกอากาศในปี พ.ศ. 2557 บริษัทฯ ได้เปลี่ยนชื่อเป็น บริษัท จีเอ็มเอ็มวัน ทีวี เทรดดิง จำกัด จากนั้นในปลายปีเดียวกัน ได้จำหน่ายหุ้นเพิ่มทุนจำนวน 49% ให้บอยและกลุ่มของบอยร่วมลงทุน และบอยได้โอนธุรกิจโทรทัศน์ของบริษัท เอ็กแซ็กท์ จำกัด และบริษัท ซีเนริโอ จำกัด ออกจากจีเอ็มเอ็ม มีเดีย มารวมเข้ากับ จีเอ็มเอ็มวัน ทีวี เทรดดิง เพื่อความสะดวกในการบริหาร รวมถึงต่อมายังเข้าซื้อบริษัท มีมิติ จำกัด จากจีเอ็มเอ็มทีวี และบริษัท แอ็กซ์ สตูดิโอ จำกัด จากเอ็กแซ็กท์และซีเนริโอด้วย ภายหลัง จีเอ็มเอ็มวัน ทีวี เทรดดิง ได้เปลี่ยนชื่อเป็น บริษัท เดอะ วัน เอ็นเตอร์ไพรส์ จำกัด ในปี พ.ศ. 2558 ต่อมาได้ และได้เข้าซื้อบริษัท จีเอ็มเอ็ม แชนแนล โฮลดิ้ง จำกัด เข้ามาเป็นส่วนหนึ่งของบริษัทในปลายปี พ.ศ. 2563 จนกระทั่งแปรสภาพเป็นบริษัทมหาชนจำกัด เพื่อดำเนินการระดมทุนสาธารณะโดยการเสนอขายหุ้นครั้งแรกให้แก่สาธารณชน และเข้าจดทะเบียนในตลาดหลักทรัพย์แห่งประเทศไทยในปี พ.ศ. 2564
ปัจจุบัน เดอะ วัน เอ็นเตอร์ไพรส์ เป็นหนึ่งในผู้ผลิตรายการโทรทัศน์รายใหญ่ที่สุด ตอบโจทย์ทุกกลุ่มเป้าหมาย เพื่อป้อนให้กับช่องวัน 31 และจีเอ็มเอ็ม 25 เป็นหลัก รวมถึงโทรทัศน์ช่องอื่น ๆ สถานีวิทยุในเครือ และช่องทางออนไลน์ทุกช่องทาง โดยบริษัทฯ ประกอบธุรกิจหลัก 4 ธุรกิจ รวมถึงธุรกิจเกี่ยวเนื่อง ดังนี้

**ธุรกิจโทรทัศน์**
จีเอ็มเอ็ม แกรมมี่ ได้เข้าร่วมประมูลใบอนุญาตประกอบการสถานีโทรทัศน์ระบบดิจิทัลประเภทรายการทั่วไป ภาพคมชัดสูง (High Definition : HD) บริหารงานโดย บริษัท วัน สามสิบเอ็ด จำกัด ในเครือเดอะ วัน เอ็นเตอร์ไพรส์ ภายใต้ชื่อ ช่องวัน 31 (one31) และตั้งแต่วันที่ 1 ธันวาคม พ.ศ. 2563 เดอะ วัน เอ็นเตอร์ไพรส์ โดยจีเอ็มเอ็ม แชนแนล โฮลดิ้ง ยังได้รับสิทธิ์ในการเป็นตัวแทนการตลาดและดูแลลิขสิทธิ์รายการโทรทัศน์ของช่องจีเอ็มเอ็ม 25 จากจีเอ็มเอ็ม แกรมมี่ ผ่านจีเอ็มเอ็ม โฮลดิ้ง เพื่อตอบสนองทุกกลุ่มเป้าหมาย

**ธุรกิจวิทยุ**
บริษัท จีเอ็มเอ็ม มีเดีย จำกัด (มหาชน) เป็นผู้ให้บริการสถานีวิทยุในเครือ และเป็นผู้ถือหุ้นใหญ่ของ บริษัท เอไทม์ มีเดีย จำกัด ซึ่งเป็นบริษัทที่ดำเนินการผลิตรายการวิทยุ และ บริษัท เรดิโอ คอนเซ็ป จำกัด ซึ่งเป็นบริษัทผลิตสปอตโฆษณาวิทยุ โดยปัจจุบันมีสถานีวิทยุดังต่อไปนี้- อีเอฟเอ็ม- ชิล ออนไลน์- กรีนเวฟ 

**ธุรกิจรับจ้างผลิตรายการ**
เดอะ วัน เอ็นเตอร์ไพรส์ ยังประกอบกิจการรับจ้างผลิตรายการให้กับบุคคลภายนอกตามความต้องการ ทั้งช่องทางโทรทัศน์ของกลุ่มพันธมิตร เช่น ไทยรัฐทีวี, ช่อง 3 เอชดี, อมรินทร์ทีวี, พีพีทีวี และช่องทางออนไลน์ทั้งในและต่างประเทศรวม 8 ช่องทาง โดยมีบริษัทผลิตรายการในเครือดังนี้- บริษัท มีมิติ จำกัด (บริษัทร่วม)- บริษัท จีเอ็มเอ็มทีวี จำกัด- บริษัท เช้นจ์ 2561 จำกัด- บริษัท จีเอ็มเอ็ม สตูดิโอส์ อินเตอร์เนชั่นแนล จำกัด

**ธุรกิจอีเว้นท์และโชว์บิซ**
บริษัท เอไทม์ มีเดีย จำกัด กับบริษัท เช้นจ์ 2561 จำกัด เป็นบริษัทที่รับจัดอีเว้นท์ และโชว์บิซรายใหญ่ของประเทศ

**= ธุรกิจที่เกี่ยวเนื่อง =**

**== ธุรกิจบริหารสตูดิโอ ==**
เดอะ วัน เอ็นเตอร์ไพรส์ เป็นผู้บริหารสตูดิโอถ่ายทำรายการโทรทัศน์ของทั้งช่องวัน 31 และ จีเอ็มเอ็ม 25 และให้บริษัทภายนอกเช่า ในหลายพื้นที่ ดังนี้- บริษัท แอ็กซ์ สตูดิโอ จำกัด เป็นผู้บริหารสตูดิโอถ่ายทำรายการโทรทัศน์ขนาดใหญ่ในตำบลบางคูวัด อำเภอเมืองปทุมธานี จังหวัดปทุมธานี ภายใต้ชื่อ แอ็กซ์ สตูดิโอ- บริษัท จีเอ็มเอ็ม ทีวี จำกัด เป็นผู้บริหารสตูดิโอถ่ายทำรายการโทรทัศน์ในอาคารจีเอ็มเอ็ม แกรมมี่ เพลส ภายใต้ชื่อ จีเอ็มเอ็มทีวี ครีเอทีฟ สเปซ- บริษัท วัน สามสิบเอ็ด จำกัด เป็นผู้เช่าอาคารสตูดิโอถ่ายทำรายการโทรทัศน์ชื่อ จีเอ็มเอ็ม สตูดิโอ ซึ่งตั้งอยู่ด้านหลังของอาคารจีเอ็มเอ็ม แกรมมี่ เพลส จากบริษัท เกิดฟ้า จำกัด

**== ธุรกิจบริหารจัดการศิลปิน ==**
บริษัท เอ็กแซ็กท์ ซีเนริโอ จำกัด และจีเอ็มเอ็มทีวี เป็นตัวแทนในการติดต่อและวางแผนงานระหว่างศิลปินและลูกค้าที่ต้องการว่าจ้างศิลปินในสังกัดของกลุ่มเดอะ วัน เอ็นเตอร์ไพรส์ โดยมีศิลปินภายใต้การดูแลกว่า 200 คน

**== ธุรกิจขายสินค้าที่เกี่ยวเนื่อง ==**
จีเอ็มเอ็มทีวีเป็นผู้ผลิตสินค้าที่เกี่ยวเนื่องกับรายการและศิลปิน เพื่อวางจำหน่ายทางช่องทางออนไลน์ของกลุ่มเดอะ วัน เอ็นเตอร์ไพรส์

**ธุรกิจอื่น ๆ ที่ไม่เกี่ยวข้องกับกิจการร่วมค้า**

**ธุรกิจละครเวที**
บริษัท ซีเนริโอ จำกัด เป็นหนึ่งในผู้ผลิตละครเวทีชั้นนำของประเทศไทย โดยเป็นผู้บริหารโรงละครบอรดเวย์ เมืองไทยรัชดาลัย เธียเตอร์ ร่วมกับเมืองไทยประกันชีวิต และธนาคารไทยพาณิชย์ และยังเป็นผู้พัฒนาละครเวทีหลากหลายเรื่อง

**ธุรกิจสถานีโทรทัศน์**
จีเอ็มเอ็ม แกรมมี่ ได้เข้าร่วมประมูลใบอนุญาตประกอบการสถานีโทรทัศน์ระบบดิจิทัลประเภทรายการทั่วไป ภาพคมชัดปกติ (Standard Definition : SD) บริหารงานโดย บริษัท จีเอ็มเอ็ม แชนแนล จำกัด ภายใต้ชื่อ จีเอ็มเอ็ม 25 (GMM 25) แต่ตั้งแต่เดือนธันวาคม พ.ศ. 2563 จีเอ็มเอ็ม แชนแนล โฮลดิ้ง ถูกเข้าซื้อโดยกิจการร่วมค้า เดอะ วัน เอ็นเตอร์ไพรส์ ทั้งนี้เพื่อหลีกเลี่ยงข้อกฎหมายของ กสทช. จีเอ็มเอ็ม แชนแนล จึงถูกโอนไปเป็นบริษัทย่อยของจีเอ็มเอ็ม โฮลดิ้ง และแต่งตั้งให้กิจการร่วมค้า เดอะ วัน เอ็นเตอร์ไพรส์ เป็นตัวแทนการตลาดผ่านทางจีเอ็มเอ็ม แชนแนล โฮลดิ้ง

**ธุรกิจบริหารศิลปิน**
บริษัท คอนเทนต์ แอนด์ อาร์ตติสท์ เน็ทเวิร์ค จำกัด เป็นผู้บริหารศิลปินรายใหญ่ เพื่อพัฒนาศักยภาพ และป้อนเข้าสู่งานที่มีความเหมาะสม

**ธุรกิจโฮมช้อปปิ้ง**
บริษัท จีเอ็มเอ็ม โอ ช้อปปิ้ง จำกัด (GMM O Shopping Co., Ltd.) เป็นบริษัทย่อยของจีเอ็มเอ็ม แกรมมี่ ที่ประกอบธุรกิจให้บริการซื้อสินค้าจากบ้าน (Home Shopping) โดยจำหน่ายสินค้าในนาม โอ ช้อปปิ้ง (O Shopping) ซึ่งเดิมเป็นแบรนด์จำหน่ายสินค้าที่ร่วมทุนกับกลุ่มซีเจของประเทศเกาหลีใต้
ในวันที่ 14 พฤศจิกายน พ.ศ. 2566 จีเอ็มเอ็ม แกรมมี่ ได้กำหนดให้จีเอ็มเอ็ม โอ ช้อปปิ้ง เป็นบริษัทย่อยที่ประกอบธุรกิจหลักที่ไม่ใช่บริษัทจดทะเบียน โดยจะมีผลภายหลังจากบริษัท จีเอ็มเอ็ม มิวสิค จำกัด (มหาชน) ซึ่งเป็นบริษัทย่อยที่ประกอบธุรกิจหลักที่ไม่ใช่บริษัทจดทะเบียนในปัจจุบัน ดำเนินกระบวนการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน และเข้าจดทะเบียนในตลาดหลักทรัพย์แห่งประเทศไทยเสร็จสิ้นแล้ว

**ธุรกิจอื่น ๆ ที่ไม่ใช่ธุรกิจหลัก**

**ธุรกิจภาพยนตร์**
 บริษัท จีดีเอช ห้าห้าเก้า จำกัด (GDH 559)- บริษัท ที่ฟ้า จำกัด- บริษัท หับ โห หิ้น ฟิล์ม จำกัด- บริษัท ฟีโนมีน่า โมชั่นพิคเจอร์ จำกัด (ผลิตภาพยนตร์ ผลิตโฆษณาออกอากาศ)- บริษัท อัพเพอร์ คัท จำกัด (ผลิตโฆษณาออกอากาศให้กับสินค้าต่างๆ)- บริษัท ทูว์ ทู ฟิลม์ จำกัด- บริษัท โปรดักชั่น เฮ้าส์ จำกัด- บริษัท ฟีโนมีน่า โมชั่นพิคเจอร์ จำกัด- บริษัท ดักก์ บาร์ จำกัด- บริษัท อัพเพอร์ คัท จำกัด- บริษัท นาดาว บางกอก จำกัด- บริษัท สวัสดี ทวีสุข จำกัด- บริษัท เพลย์มอร์ เอ็นเตอร์เทนเมนท์ จำกัด

**ธุรกิจโทรทัศน์ผ่านดาวเทียม (Satellite Television)**
โทรทัศน์ดาวเทียมของจีเอ็มเอ็ม แกรมมี่ ใช้ช่องสัญญาณจากดาวเทียมไทยคม 5 เพื่อออกอากาศผ่านจานรับสัญญาณดาวเทียม ในระบบซี-แบนด์ และ เคยู-แบนด์ รวมถึงโทรทัศน์เคเบิลท้องถิ่นทั่วประเทศ โดยจำแนกเป็นช่องที่บริษัทหรือสายงานต่าง ๆ ในเครือจีเอ็มเอ็ม แกรมมี่ เป็นผู้ผลิตรายการหรือผู้ร่วมหุ้น มีรายชื่อช่องดังต่อไปนี้- สถานีโทรทัศน์ ช่อง แฟนทีวี (FAN TV) ช่องรายการเพลงและวาไรตี้สไตล์ลูกทุ่งสมัยใหม่จากค่ายลูกทุ่งแกรมมี่โกลด์ ที่เอาใจแฟนเพลง เน้นเปิดเพลงลูกทุ่ง และลูกกรุง และคาราโอเกะ ในเครือแกรมมี่ เริ่มออกอากาศ เดือนตุลาคม พ.ศ. 2551 และเมื่อเดือน กันยายน พ.ศ. 2555 ได้พัฒนาระบบการออกอากาศเป็นระบบโทรทัศน์ความละเอียดสูง (High-definition television (HDTV)) เป็นช่องแรก บริหารงานโดย  บริษัท แฟนทีวี จำกัด- บริษัท จี บรอดคาสท์ จำกัด ได้รับใบอนุญาตให้ดำเนินโครงข่ายโทรทัศน์ผ่านดาวเทียมในชื่อ จีเอ็มเอ็ม แซท- สายงานอื่น ๆ ที่ บริษัท จีเอ็มเอ็ม แกรมมี่ จำกัด (มหาชน) ถือหุ้นร่วม
** มันนีแชนแนล - ดำเนินงานโดย บริษัท แฟมิลีโนวฮาว จำกัด

**ธุรกิจสื่อสิ่งพิมพ์**
 บริษัท จีเอ็มเอ็ม พับบลิชชิ่ง เฮ้าส์ จำกัด - บริษัท จีเอ็มเอ็ม อินเตอร์ พับบลิชชิ่ง จำกัด- บริษัท ซีเอ็ดยูเคชั่น จำกัด (มหาชน) ร้านซีเอ็ดบุ๊คเซ็นเตอร์ (มีสาขาอยู่ทั่วประเทศ)
นิตยสาร และ สื่อสิ่งพิมพ์ในเครือ- สื่อสิ่งพิมพ์ในเครือ ซีเอ็ด บุ๊ค

**ธุรกิจดิจิทัล**
 บริษัท จีเอ็มเอ็ม ดิจิตอลโดเมน จำกัด (GMM'D)- บริษัท ดิจิตอลอาร์มส จำกัด 
เว็บไชต์ - เว็บไชต์ gmember.com เว็บไชต์ให้บริการคอนเทนต์รายใหญ่ที่สุดในเมืองไทย จำนวนผู้เข้าชมเฉลี่ย 200,000 คน ต่อวัน (ข้อมูล2553)

**ธุรกิจอื่นๆ**
 บริษัท จีเอ็มเอ็ม โฮลดิ้ง จำกัด- บริษัท แฟมมิลี่ โนฮาว จำกัด (สื่อรายใหญ่ในตลาดหลักทรัพย์แห่งประเทศไทย)- สถาบันดนตรี มีฟ้า (มีสาขาอยู่ทั่วประเทศ)- จีเอ็มเอ็ม ฟิตเนส คลับ- บริษัท เอไทม์ เทเวลเลอร์ จำกัด- บริษัท เกิดฟ้า จำกัด (อสังหาริมทรัพย์) - ที่ดิน โรงแรมและคอนโดมีเนียมระดับไฮเอนด์ อาคารสูงและสำนักงาน ในกรุงเทพ เชียงใหม่ และประเทศไต้หวัน- บริษัท จีอาร์ โวคอล สตูดิโอ จำกัด- บริษัท แซท เทรดดิง จำกัด- บริษัท ปัญจลักษณ์พาสุข จำกัด บริหารโรงละครดีลักษณ์ ซีเนมาติก เธียเตอร์- บริษัท วันทอง โฮลดิ้งส์ จำกัด

**อ้างอิง**